CELEX: 62013CN0537
Language: da
Date: 2013-10-14 00:00:00
Title: Sag C-537/13: Anmodning om præjudiciel afgørelse indgivet af Lietuvos Aukščiausiasis Teismas (Litauen) den 14. oktober 2013 — Birutė Šiba mod Arūnas Devėnas

11.1.2014   
            
            
               DA
            
            
               Den Europæiske Unions Tidende
            
            
               C 9/17
            
         Anmodning om præjudiciel afgørelse indgivet af Lietuvos Aukščiausiasis Teismas (Litauen) den 14. oktober 2013 — Birutė Šiba mod Arūnas Devėnas
   (Sag C-537/13)
   2014/C 9/27
   Processprog: litauisk
   
      Den forelæggende ret
   
   Lietuvos Aukščiausiasis Teismas
   
      Parter i hovedsagen
   
   
      Sagsøger: Birutė Šiba
   
      Sagsøgt: Arūnas Devėnas
   
      Præjudicielle spørgsmål
   
   
               1)
            
            
               Skal en fysisk person, der modtager juridiske tjenesteydelser i henhold til aftaler indgået med en advokat (advokatas) om juridiske tjenesteydelser mod vederlag i sager, der sandsynligvis er forbundet med den fysiske persons personlige interesser (skilsmisse, deling af aktiver erhvervet under ægteskab osv.), betragtes som en forbruger i den forstand, hvori udtrykket er anvendt i EU-retlige bestemmelser om forbrugerbeskyttelse?
            
         
               2)
            
            
               Skal en advokat (advokatas, der er medlem af et [liberalt] erhverv), der indgår en aftale med en fysisk person om juridiske tjenesteydelser mod vederlag, hvorefter han er forpligtet til at yde juridiske tjenesteydelser med henblik på at opfylde den fysiske persons mål, der ikke vedrører personens beskæftigelse eller profession, betragtes som en erhvervsdrivende i forhold til EU-retlige bestemmelser om forbrugerbeskyttelse?
            
         
               3)
            
            
               Falder aftaler om juridiske tjenesteydelser mod vederlag, som en advokat (advokatas) udfærdiger i forbindelse med sine erhvervsmæssige aktiviteter som udøver af et liberalt erhverv, inden for anvendelsesområdet for Rådets direktiv 93/13/EØF (1) af 5. april 1993 om urimelige kontraktvilkår i forbrugeraftaler?
            
         
               4)
            
            
               Såfremt tredje spørgsmål besvares bekræftende, skal kategoriseringen af sådanne aftaler som forbrugeraftaler ske efter generelle kriterier, eller skal de ske efter særlige kriterier? Såfremt det er nødvendigt at anvende særlige kriterier for kategoriseringen af disse aftaler som forbrugeraftaler, hvilke er da disse?
            
         
      (1)  EFT L 95, s. 29.